**Arba Minč** (amharski: *četrdeset izvora*, engleski: *Arba Minch*) je grad na jugu Etiopije, znan i po imenima **Gantar** i **Minghi**. Grad se nalazi u Zoni Semien Omo u Regiji Južnih naroda, narodnosti i etničkih grupa oko 500 kilometara južno od Adis Abebe, na nadmorskoj visini od 1285 metara.

Osobine
-------

Arba Minč je dobio ime po brojnim izvorima kojima obiluje, obilje vode povoljno djeluje na rast šuma u okolici grada. Smješten u podnožju zapadne strane Velike rasjedne doline (Great Rift Valley), Arba Minč se zapravo sastoji od dva grada; *Šeče*, dijela grada sa zgradama uprave i *Sikelije* 4 kilometra udaljenog stambeno poslovnog dijela grada. Istočno od Sikelije nalazi se ulaz u Nacionalni park Nečisar, koji se prostire na prevlaci između jezera Abaja na sjeveru i jezera Čamo na jugu. 

Arba Minč je sjedište kraja poznatog po proizvodnji brojnog voća; manga, banana, naranača, jabuka, gvajava i ananasa, poznat je i po svojim brojnim ribnjacima. Grad je sjedište Sveučilišta i Etiopske evangeličke crkve Mekane Jesus. Ima novu Aerodrom - Arba Minč (ICAO kod HAAM, IATA kod AMH)

Historija
---------

Arba Minč počeo se razvijati kad je umjesto dotadašnje Čenče postao upravno sjedište bivše Pokrajine Gamu-Gofa. Novim etipskim ustavom iz 1995 to više nije, već je samo sjedište Zone Semien Omo.
Norveški Luterani otvorili su svoju misiju u Arba Minču 1970, ona je ubrzo osnovala trgovačku školu, misiju i školu preuzela je Etiopska evangelička crkva Mekane Jesus.

Na velikoj svečanosti 6. maja 1992 na kojoj je prisustvovao i etiopski premijer Tamirat Layne otvorena je tekstila tvornica u Arba Minču, ona će proizvoditi mješane tkanine od poliestera i pamuka.

Stanovništvo
------------

Prema podacima Središnje statističke agencije Etiopije -(CSA) za 2005. Arba Minč imao je ukupno 72,507 stanovnika, od toga je 36,296 bilo muškaraca, i 36,211 žena.

Događanja
---------

Arba Minč je mjesto održavanja tradicionalnog godišnjeg festivala *Tisuću zvijezde glazbe i plesa*, koji nastoji očuvati i razviti autoktone plesove, pjesme, umjetnost i kulturu, više od 50 naroda i narodnosti Regije Južnih naroda, narodnosti i etničkih grupa. Festival organizira lokalna organizacija Gughe, udruga za autoktonu umjetnost i glazbu, uz novčanu potporu američke organizacije *The Christensen Fund* iz Palo Alta u Kaliforniji.

Izvori
------

1. ↑  "Local History in Ethiopia" Arhivirano 2010-03-03 na UK Government Web Archive-u The Nordic Africa 
Institute website (pristupljeno 6. juna 2008.)
2. ↑  CSA 2005 National Statistics Arhivirano 2007-08-13 na Wayback Machine-u, Table B.3

Vanjske veze
------------

* Fotografije iz Arba Minča
* Gughe, udruga za autoktonu umjetnost i glazbu Arhivirano 2008-07-04 na Wayback Machine-u (`en`)

| * p
* r
* u
Gradovi u Etiopiji |
| --- |
| Adama • Adis Abeba • Adigrat • Adva • Ambo • Arba Minč •Asela • Avasa • Aksum • Bahir Dar • Debre Berhan • Debre Markos • Debre Tabor • Debre Zejit • Degehabur • Dembidolo • Dese • Dila • Dire Dava • Gambela • Goba • Gode • Gondar • Harar • Irgalem • Džidžiga • Džima • Kebri Dahar • Kombolča • Mek'ele • Negele Arsi • Negele Boran • Nekemte • Šašamane • Sodo • Veldija • Vukro • Zivaj | Etiopska zastava |